hotchpotch/miracl-hf-unified huggingface dataset:
Babil
Babil () on Irakin keskiosassa, Bagdadin eteläpuolella sijaitseva kuvernoraatti (maakunta). Se kattaa 5 119 neliökilometriä, mikä on 1,2 prosenttia Irakin pinta-alasta.
Kuvernoraatin pääkaupunki on Eufratjoen varrella sijaitseva historiallinen Hillan kaupunki. Kuvernoraatti kattaa seudun, jossa muinaisen Mesopotamian Babylonin kaupunki oli. Useissa amerikanenglanniksi kirjoitetuissa teksteissä maakuntaa kutsutaan "Babylonin kuvernoraatiksi" ja esimerkiksi Suomen Maahanmuuttovirasto käyttää sille nimeä Babylonin lääni..
Kuvernoraatin väkiluku oli vuoden 1997 väestönlaskennassa 1 181 751. Vuonna 2013 asukkaita arvioitiin olevan 1,73 miljoonaa. Väestöstä noin 47,2 prosenttia asui kaupungeissa ja 52,8 prosenttia maaseudulla.
Kuvernoraatti jakautuu neljään piirikuntaan:
Kuvernoraatin sijainti Eufratin ja Tigrisin seudulla tekee alueen sopivaksi maatalouteen. Siellä kasvatetaan maissia, vehnää, kauraa, hernekasveja ja taatelipalmuja. Puolet viljelyalueesta on kuitenkin kärsinyt kuivuudesta myös 2010-luvulla. Maaperässä on runsaasti öljyä, maakaasua ja mineraaleja. Babilin teollisuus tuottaa tekstiilejä, maatalouskoneita, laitteita ja ajoneuvoja. Kauppaa ja matkailua pidetään kehittämiskelpoisina elinkeinoina.
Vahš
Vahš (; myös Сурхоб, "Surhob" tai , "Kyzyl-Suu") on joki 786 kilometriä pitkä joki Kirgisiassa ja Tadžikistanissa. Joki saa alkunsa Kirgisian puolelta Alaivuorilta ja laskee Tadžikistaniin Rashtin laakson läpi yhdistyen lopulta Pandžjoen kanssa muodostaen Amudarjan.
Jokeen on rakennettu aikoinaan maailman korkeimman padon asemassa ollut, 300 metriä korkea Norakin pato (Nurekin pato). Vahšiin oli suunnitella vieläkin korkeampi 335-metrinen Rogunin pato vuonna 1976, mutta hanke keskeytyi Neuvostoliiton romahtamiseen. Vuonna 2004 Tadžikistan yritti käynnistää Rogunin patohankkeen uudelleen, mutta suunnitelmat kariutuivat yli vuosikymmeneksi. Patohanketta on vastustanut naapurimaa Uzbekistan, eikä valtiolla ole varaa rakentaa sitä. Maailmanpankki on luvannut arvioida padon ympäristövaikutuksia ja pohtia sen rahoitusta. Rogunin padon uudelleenrakentaminen alkoi vuonna 2016.
Aloekuitu
Aloekuitu on lääkeaaloesta ("Aloe vera") saatavaa luonnonmukaista kuitua, jota käytetään tekstiilien valmistuksessa.
Aloekuitu koostuu lähes kokonaan aaloekasvin lehdistä valmistetusta selluloosasta, minkä lisäksi siihen on lisätty kasvin lehdistä puristettavaa aloegeeliä. Jotta aloekuitua voitaisiin käyttää tekstiiliteollisuudessa, siitä valmistetaan ensin viskoosia. Viskoosiprosessin jälkeen aloekuitu on valmista käytettäväksi tekstiilien valmistuksessa. Aloekuiduista valmistettuihin tekstiileihin sekoitetaan noin 45 % puuvillaa kestävyyden lisäämiseksi.
Aloekuidulla on paljon samoja ominaisuuksia kuin esimerkiksi puuvillalla. Aloekuidun parhaimpia ominaisuuksia on sen hyvä kosteudenimukyky, minkä ansiosta aloekuidusta valmistetut tekstiilit ovat miellyttävän tuntuisia, hengittäviä, eivätkä ne sähköisty. Sen lisäksi aloen erityisominaisuuksiin kuuluu materiaalin pehmeys, joustavuus sekä antibakteerisuus. Aloekuidusta valmistetut vaatteet sopivat myös herkälle ja allergioihin taipuvalle iholle.
Aloekuidusta valmistettuja tekstiilejä on toistaiseksi saatavilla vain rajoitetusti, mutta jo jonkin aikaa on ollut saatavilla tekstiilejä, jotka on käsitelty aloegeelillä. Aloekäsittely kuitenkin kestää vain rajallisen määrän pesukertoja.
Dialektinen käyttäytymisterapia
Dialektinen käyttäytymisterapia (DKT) on terapiamuoto, joka kehitettiin auttamaan ihmisiä muuttamaan hyödyttömiä ja haitallisia käyttäytymismalleja, esimerkiksi itsetuhoisuutta ja päihteiden väärinkäyttöä. Hoitoon kuuluu muun muassa tietoisuustaitojen opettelua, ahdingon hallintaa sekä tunteiden tunnistamista ja säätelyä. Ajatuksena on, että potilaan tulisi samanaikaisesti oppia hyväksymään itsensä ja tilanteensa sekä työskentelemään aktiivisesti muutoksen eteen. DKT:n lähtöoletus on, että ihmiset tekevät parhaansa pärjätäkseen, mutta heillä on joko puutteelliset taidot tai he eivät osaa oikeaoppisesti käyttää heillä jo olevia taitoja.
DKT on yksi kognitiivisen käyttäytymisterapian muoto, jota alkoi kehittämään 1970-luvun loppupuolella psykologian tutkija Marsha Linehan Washingtonin yliopistosta, kohderyhmänään potilaat jotka kärsivät epävakaasta persoonallisuudesta ja/tai kroonisesta itsetuhoisuudesta. Vaikka tutkimustulokset terapiamuodon toimivuudesta muiden psyykkisten sairauksien hoidossa ovat rajallisia, käytetään sitä lisäksi muun muassa aivovamman, syömishäiriöiden ja mielialahäiriöiden hoidossa. Tuoreet tutkimukset osoittavat siitä olevan hyötyä myös seksuaalisen hyväksikäytön uhreille sekä kemikaaliriippuvuudesta kärsiville.
Linehanin teos "Cognitive-Behavioral Treatment of Borderline Personality Disorder" julkaistiin vuonna 1993. Suomeen hoitomuoto rantautui 2000-luvulla.
Terapiahoidon aloittamisen edellytyksenä ovat sopimusneuvottelut, joissa potilas ja terapeutti sopivat yhteisistä pelisäännöistä. Ainoat lähtökohtaiset edellytykset ovat potilaan sitoutuminen vähentämään itsetuhoista käytöstään, sekä säännöllinen läsnäolo. Neljä perättäistä poisjääntiä joko yksilö- tai taitovalmennustapaamisista johtaa terapian keskeytymiseen. Hoito kestää tyypillisimmin 1–2 vuotta, mutta hoitosopimus tehdään yhdessä terapeutin kanssa sovituksi määräajaksi.
Terapia koostuu neljästä osa-alueesta:
Potilas ja terapeutti tapaavat viikoittain. Tapaamisen alussa käydään läpi viikon merkittävät tapahtumat, puretaan ne osiin ja pyritään ymmärtämään niitä, tavoitteena kehittää keinoja joilla tulevaisuudessa selvitä vastaavista tilanteista. Apuna käytetään päiväkirjakorttia, johon merkitään muun muassa alakulon ja ahdistuksen määrä, nukutut tunnit ja syödyt lääkkeet.
Potilas osallistuu viikoittain taitovalmennusryhmään, johon kuuluu 8–10 potilasta sekä kaksi työntekijää. Ryhmätapaamiset kestävät puolitoista tuntia, ja niiden aikana on tarkoitus opetella taitoja joilla pärjätä hankalissa tilanteissa. Ryhmä koostuu neljästä jaksosta ja kestää vuoden.
Potilaalla on lisäksi mahdollisuus soittaa yksilöterapeutilleen. Puheluiden tarkoitus on opettaa potilasta pyytämään apua ja valjastamaan uusia taitoja käyttöön arjessa. Terapeutti sopii potilaan kanssa milloin hän on tavoitettavissa.
Myös yksilöterapeutit sekä taitovalmennusryhmän ohjaajat tapaavat keskenään viikoittain ja keskustelevat kunkin potilaan terapian etenemisestä.
Maysan
Maysan () tai Missan on Irakin itäosassa, Bagdadista kaakkoon sijaitseva kuvernoraatti (maakunta). Siihen kuuluu 16 072 neliökilometriä eli 3,7 prosenttia Irakin pinta-alasta.
Maakunnan väkiluku oli vuoden 1997 väestönlaskennassa 637 126. Vuonna 2013 asukkaita arvioitiin olevan 922 072 (2,9 % Irakin väestöstä). Väestöstä 72,4 prosenttia asui kaupungeissa ja 27,6 prosenttia maaseudulla.
Kuvernoraatti jakautuu kuuteen piirikuntaan:
Kuvernoraatin pääkaupunki on Amara (al-ʿAmāra). Se sijaitsee linnuntietä 305 kilometriä Bagdadista kaakkoon.
Maatalous oli aiemmin keskeisessä asemassa Maysanin kuvernoraatissa mutta sota, levottomuudet ja ympäristömuutokset ovat rapistuttaneet tuotannon perustan. Maakunnan kosteikkoalueet ovat myös kokeneet pitkäkestoisia ympäristömuutoksia, mikä on vaikeuttanut niillä alueilla asuneiden toimeentuloa. Maakunta on keskeistä öljyntuotantoaluetta, ja siellä tuotetaan myös asfalttia ja soraa. Maakunnassa on yli 300 arkeologista kohdetta. Turismia pidetään mahdollisena kehittämiskohteena.
Vuonna 2011 väestöstä 16,4 % oli kansallisen köyhyysrajan alapuolella eli tuli toimeen alle 2,5 dollarilla päivässä. Vuotta 2012 kuvaava alueellinen inhimillisen kehityksen indeksi oli 0,639, mikä oli Irakin alhaisin maakuntatason lukema.
Iso Lehmijärvi
Iso Lehmijärvi eli Lehmijärvi on Pirkanmaalla Hämeenkyrön Pinsiössä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järven pituus on 500 metriä, leveys 400 metriä ja sen pinta-ala on 8,1 hehtaaria. Järvi sijaitsee Paskolamminmaan ja Ketunkivenkankaan välissä Hämeenkankaan Pinsiönharjun eteläpuolella. Osa se rantojen rinteistä ovat jyrkkää hiekkamaata. Ainoa tulo-oja tuo vettä Välisuolta ja järven luusua sijaitsee sen lounaiskärjessä, josta vesi virtaa Niittukorven suon läpi Pinsiönjokeen. Järvellä on 18 vapaa-ajan asuntoa ja kaksi kiinteää asuntoa, jonne pääsee yhdystieltä 13145.
Järven valuma-alue on hyvin pieni ja järven vesi on peräisin tästä valumasta sekä pohjavedestä, joka on peräisin Pinsiönharjusta.
Järvi kuuluu Muotialan osakaskunnalle, mutta järveä hoitaa Mahnalan osakaskunta sopimuksen mukaisesti.
Aiemmin kirkasvetinen järvi on sameutunut ravinteiden ja leväskasvuston seurauksena 1990-luvun alkupuolelta alkaen. Tällöin järvestä katosi rapukanta. Vuonna 1994 tutkimuksissa todettiin ravinteista fosforin ja typen määrien olevan korkeat. Veden fosforipitoisuus vaihteli syvyyden mukaan 10 mikrogrammasta litraa kohti (μg/l) pintavesissä ja 17 μg/l 13 metrin syvyydessä. Typen korkeat määrät johtuivat sinilevien kyvystä yhteyttää typpeä ilmasta. Pohjalla on havaittu happipitoisuuden alenemista. Veden väriluku on 45−50 ja veden näkösyvyys oli vuonna 2005 2,2 metriä.
Vuonna 1998 suoritettiin järvellä tutkimuksellinen koekalastus. Saaliiksi tuli tavanomaisia kalalajeja: särki, ahven, hauki ja kiiski. Särjen osuus massasta oli 69%.
Iso Lehmijärven suojeluyhdistys on suorittanut kunnostustoimia. Näistä merkittävimmät ovat olleet hapettoman pohjaveden poispumppaaminen vuodesta 2003 alkaen, roskakalan pyyntiä vuodesta 2003 alkaen ja vesikasvillisuuden poistamista. Vuonna 2010 järveen asennettiin hapetuslaite, joka saa virtaa tuulivoimalasta.
Okehamptonin linna
Okehamptonin linna on 1000-luvulla rakennettu mäkilinna Devonissa, Englannissa. Domesday bookin kirjoittamisen aikaan vuonna 1086 linna oli Devonin sheriffin omistuksessa.
De Courtenayn perhe osallistui ruusujen sotaan ja linna takavarikoitiin. Exeterin markiisi teloitettiin syytettynä juonittelusta kuningas Henrik VIII:a vastaan ja kuninkaan joukot tuhosivat linnaa vuonna 1538. Maisemamaalari J. M. W. Turner ikuisti näyttävät rauniot teoksissaan.
Linna sijaitsee harjanteella Okementjoen varrella. Se on rakennettu pääosin paikallisesta kivestä. Noin kahdeksan metriä korkean kukkulan pohjoispuolella sijaitsi esipiha, jossa oli asuinrakennuksia.
Poikani Kevin
Poikani Kevin ("We Need to Talk About Kevin") on vuonna 2011 ensi-iltansa saanut brittiläis-yhdysvaltalainen elokuva, jonka on ohjannut Lynne Ramsay. Se perustuu Lionel Shriverin samannimiseen romaaniin.
Elokuva kertoo perheestä, johon kuuluvat vanhemmat ja kaksi lasta. Elokuvassa kuvataan erityisesti perheen äidin Evan (Tilda Swinton) ja Kevin-pojan (Ezra Miller) vaikeaa suhdetta.
Elokuva esitettiin kilpailusarjassa Cannesin elokuvajuhlilla 2011.
Elokuvan vastaanotto oli pääasiassa myönteinen. Metacriticissä se on saanut 68/100 pistettä ja Rotten Tomatoes -sivustolla se on luokiteltu 76-prosenttisesti ”tuoreeksi”.
Veden ionitulo
Veden ionitulo on lauseke, joka on johdettu veden autoprotolyysireaktion tasapainovakion lausekkeesta.
Veden autoprotolyysin tasapainovakio on:
formula_1
Vesi ei ionisoidu kovin voimakkaasti, joten veden konsentraatio on lähes vakio. Se yhdistetään K:n arvoon, ja tätä arvoa merkitään termillä K
formula_2
formula_3
Konsentraation yksikkö on mol/dm eli M.
Puhtaan veden auto­protolyysi­reaktiossa syntyvien oksonium- ja hydroksidi-ionien konsentraatiot ovat pienet, koska vain pieni osa vesi­molekyyleistä ionisoituu, mutta molempien ionien konsentraatiot ovat luonnollisesti yhtä suuret. Lämpötilassa +25 °C tämä konsentraatio on
formula_4
Näistä kaavoista saadaan johdettua veden ionitulon lauseke:
formula_5
Ionien konsentraatio ja sen mukaisesti veden ionitulo riippuu kuitenkin voimakkaasti lämpötilasta.
Kun kerrotaan keskenään hapon happovakio ja sen vastinemäksen emäsvakio, saadaan johdettua ionitulo K.
formula_6
formula_7
Usein käytetään veden ionitulon kymmenkantaista logaritmia pK
formula_8
Yhtälö voidaan ilmaista käyttö­kelpoisemmin seuraavasti pH:n ja pOH:n avulla. Liuoksen happamuuden mittana yleisesti käytetty pH tarkoittaa oksonium­ionien pOH taas hydroksidi-ionien konsentraation kymmen­kantaista logaritmia.
formula_9
pK voidaan muuttaa myös takaisin K:ksi logaritmin laskusääntöjen avulla.
K_w = {10}^
Joutsenon vastaanottokeskus
Joutsenon vastaanottokeskus on Maahanmuuttoviraston alainen vastaanottokeskus Lappeenrannassa. Se toimii Konnunsuolla entisen Konnunsuon vankilan tiloissa runsaan 10 kilometrin päässä Joutsenon kirkonkylästä ja runsaan 20 kilometrin päässä Lappeenrannan keskustasta.
Keskuksen normaalikapasiteetti on 300 henkilöä, ja se oli vuonna 2014 Suomen suurin. Euroopan pakolaiskriisin myötä Konnunsuolla majoitettavien turvapaikanhakijoiden määrä on vuonna 2015 kasvanut hetkellisesti yli 500:aan. Keskukseen kuuluu myös 30-paikkainen säilöönottoyksikkö, ja keskus vastaa lisäksi ihmiskaupan uhrien auttamisesta valtakunnallisesti. Keskus työllistää noin 55 henkilöä.
Joutsenon vastaanottokeskus aloitti toimintansa vuonna 1990 Rauhan sairaalan tiloissa. Vuonna 1993 keskus muutti läheiseen Tiurun sairaalaan ja vuonna 2012 Konnunsuolle.
Jerry St. Juste
Jeremiah "Jerry" St. Juste (s. 19. lokakuuta 1996 Groningen) on alankomaalainen jalkapalloilija, joka edustaa Eredivisiessä pelaavaa SC Heerenveeniä. Pelipaikaltaan oikeajalkainen St. Juste on keskuspuolustaja. Hänellä on saintkittsnevisiläisiä sukujuuria.
St. Juste on SC Heerenveenin kasvatti. Hän debytoi seuran edustusjoukkueen paidassa Eredivisiessä tammikuussa 2015 Vitesseä vastaan. Kaudella 2014-2015 hän pelasi 13 ottelua Eredivisiessä.
St. Juste on edustanut Alankomaita alle 18- ja alle 19-vuotiaiden maajoukkuetasolla.
HMS Ossory (J463)
HMS Ossory (viirinumerot J463 ja M463) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Kanadasta Port Arthur Shipbuilding Companylta. Sen köli laskettiin 20. marraskuuta 1943 ja alus laskettiin vesille 3. lokakuuta 1944. Alus valmistui 3. lokakuuta 1945.
Alus romutettiin 1959 Troonissa.
Condition Critical
Condition Critical on kalifornialaisen heavy metal -yhtye Quiet Riotin studioalbumi. Se julkaistiin 27. heinäkuuta 1984. Esiintyvät artistit ovat Rudy Sarzo, Frankie Banali, Kevin DuBrow ja Carlos Cavazo.
HMS Pluto (J446)
HMS Pluto (viirinumerot J446 ja M46) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Kanadasta Port Arthur Shipbuilding Companylta. Sen köli laskettiin 18. tammikuuta 1944 ja alus laskettiin vesille 21. lokakuuta. Alus valmistui 21. lokakuuta 1945.
Alus romutettiin 1972 Dalmuirissa.
Dhi Qar
Dhi Qar () tai Thi Qar (Thi-Qar) on Irakin eteläosassa sijaitseva kuvernoraatti (maakunta). Se kattaa 12 900 neliökilometriä eli 3,0 prosenttia Irakin pinta-alasta. Ennen vuotta 1976 alue tunnettiin Muntafiqin kuvernoraattina.
Maakunnan väkiluku oli vuoden 1997 väestönlaskennassa 1 184 796. Vuonna 2013 asukkaita arvioitiin olevan 1 742 852 (5,5 % Irakin väestöstä). Väestöstä 62,9 prosenttia asui kaupungeissa ja 37,1 prosenttia maaseudulla.
Kuvernoraatti jakautuu viiteen piirikuntaan:
Kuvernoraatin pääkaupunki on Nasiriyya (‏الناصري, Nasiriya, Nassriya, an-Nasiriyya, an-Nāṣiriya). Se sijaitsee Eufratjoen rannalla, linnuntietä noin 305 kilometriä Irakin pääkaupunki Bagdadista eteläkaakkoon.
Kuvernoraatti on eräs Irakin vähiten kehittyneimpiä alueita. Talouselämä pohjautuu paljonti maatalouteen, kuten taatelin, puutarhatuotteiden ja viljan viljelyyn, vesikasvatukseen sekä karjatalouteen. Seudun soiden laajamittainen kuivaus 1980-luvulla muutti suuresti maataloustuotantoa ja elinoloja, mutta kalankasvatus ja riisinviljely ruokkii yhä osan väestöstä. Vuonna 2011 maakunnan asukkaista 37,8 % oli kansallisen köyhyysrajan alapuolella eli tuli toimeen alle 2,5 dollarilla päivässä. Köyhyys keskittyi erityisesti maakunnan pohjoisosiin.
Lucky Luke – Daisy Town
Lucky Luke – Daisy Town (joskus myös "Lucky Luke Daisy Townissa" tai "Lucky Luke ja Daltonin veljekset") on vuonna 1971 ensi-iltansa saanut "Lucky Luke" -sarjakuviin perustuva ranskalainen animaatioelokuva.
Elokuvan tarina ilmestyi myöhemmin myös sarjakuvamuodossa, Morrisin piirtämänä.
Suomen televisiossa elokuva on esitetty vuosina 1999 ja 2004. Se on myös julkaistu VHS-kasetille.
Lucky Luke saa töitä vasta rakennetun Daisy Town -kylän sheriffinä, joka vilisee rosvoja. Puhdistettuaan kaupungin pelureista, murhaajista, hevos- ja karjavarkaista saapuvat lännen pahimmat pankkirosvot, Daltonin veljekset, jotka ottavat yhteen Luken kanssa samalla kun ottavat selvää siitä kuka oikeastaan on jengin johtaja.
Alkuperäinen, ranskankielinen roolitus:
Englanninkielinen dubbaus:
Elokuvan alussa ja lopussa soivan tunnuslaulun "I'm poor lonesome cowboy" laulaa Pat Woods.
HMS Polaris (J447)
HMS Polaris (viirinumerot J447 ja M447) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Kanadasta Port Arthur Shipbuilding Companylta. Sen köli laskettiin 15. toukokuuta 1944 ja alus laskettiin vesille 3. joulukuuta. Alus valmistui 29. lokakuuta 1945.
Alus romutettiin vuonna 1956 Briton Ferryssä.
HMS Pyrrhus
HMS Pyrrhus (viirinumerot J448 ja M448) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Kanadasta Port Arthur Shipbuilding Companylta. Sen köli laskettiin 22. kesäkuuta 1944 ja alus laskettiin vesille 19. toukokuuta 1945. Alus valmistui 31. lokakuuta 1945.
Alus romutettiin 1956 Newportissa.
Ohikulkija vain
Ohikulkija vain on Matti Louhivuoren kokoelma-albumi vuodelta 2015
Toivasjärvi
Toivasjärvi on Pirkanmaalla Nokialla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järvi on 600 metriä pitkä, 250 metriä leveä ja sen pinta-ala on 9,2 hehtaaria. Siihen laskee vain kolme lyhyttä metsäojaa ja laskuojan luusua on järven luoteiskulmassa. Siitä lähtee suoraksi perattu laskuoja, joka yhtyy 700 metrin jälkeen Blummanojaan. Blummanoja tuo vettä Siperianvuoren eteläpuolelta ja Korpijärveltä. Oja yhtyy Matalusjokeen Ala-Pinsiössä Pinsiönniityllä. Veden viipymä järvessä on keskimäärin 97 vuorokautta. Järven valuma-alue on pääosin metsävaltainen ja karu, mutta järven pohjoisrannalla sijaitsee peltomaata ja asutusta. Eteläpuolella kohoaa Toivasvuori 50 metriä järven vedenpinnan yläpuolelle. Järvelle johtaa Hopeatie, josta pääsee järveä kiertävälle polulle.
Järven vedenlaatua on tutkittu vuosina 1964 ja 1995. Kummallakin kerralla veden ravinnetaso oli koholla ja sen humuspitoisuus oli suuri. Veden happamuus oli parantunut tutkimuskertojen välillä, mutta ainakin talvella vesi on hapahkoa. Vuonna 1995 vesi oli lievästi sameaa ja ruskeaa. Happikatoa ei esiinny, koska järvi on matala. Vesi soveltui virkistyskäyttöön tyydyttävästi.
HMS Prompt (J378)
HMS Prompt (viirinumero J378) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Huntsville", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS Huntsville". Sen köli laskettiin 25. marraskuuta 1943 ja alus laskettiin vesille 30. maaliskuuta 1944. Alus valmistui 27. syyskuuta.
Alus vaurioitui 9. toukokuuta 1945 Ostendessa osuessaan miinaan. Vuonna 1947 alus todettiin korjauskelvottomaksi ja se romutettiin Rainhamissa.
HMS Providence (J325)
HMS Providence (viirinumerot J325 ja M325) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Forest Hill", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS Forest Hill". Sen köli laskettiin 17. huhtikuuta 1943 ja alus laskettiin vesille 27. lokakuuta. Alus valmistui 15. toukokuuta 1944.
Alus romutettiin 1958 Sunderlandissa.
HMS Regulus (J327)
HMS Regulus (viirinumero J327) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Long Branch", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS Long Branch". Sen köli laskettiin 15. huhtikuuta 1943 ja alus laskettiin vesille 18. syyskuuta. Alus valmistui 20. toukokuuta 1944.
Alus upposi 12. tammikuuta 1945 Korfulla osuttuaan miinaan.
Carlos Cavazo
Carlos Eric Cavazo (s. 8. heinäkuuta 1957 Mexico City, Meksiko) on yhdysvaltalainen rock-muusikko, jonka instrumentti on sähkökitara. Hän on musisoinut kalifornialaisessa heavy metal, tarkemmin glam rock-yhtye Quiet Riot:ssa vuosina 1982 - 1989 ja pienen tauon jälkeen 1990 - 2003. Cavazon aktiiviura muusikkona alkoi vuonna 1980.
HMS Seabear (J333)
HMS Seabear (viirinumerot J333 ja M333) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS St. Thomas", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS St. Thomas". Sen köli laskettiin 12. heinäkuuta 1943 ja alus laskettiin vesille 6. marraskuuta. Alus valmistui 22. kesäkuuta 1944.
Alus romutettiin 1958 Prestonissa.
HMS Serene (J354)
HMS Leaside (viirinumerot J354 ja M354) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Leaside", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS Leaside". Sen köli laskettiin 19. heinäkuuta 1943 ja alus laskettiin vesille 18. lokakuuta. Alus valmistui 14. syyskuuta 1944.
Alus romutettiin vuonna 1959 Llanellissa.
HMS Rosamund
HMS Rosamund (viirinumero J439) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Torontosta Kanadasta Collingwood Shipyardsilta. Sen köli laskettiin 26. huhtikuuta 1944 ja alus laskettiin vesille 20. joulukuuta. Alus valmistui 10. heinäkuuta 1945.
Alus luovutettiin vuonna 1947 Etelä-Afrikalle, joka liitti sen laivastoonsa nimellä "SAS Bloemfontein". Alus upposi 1967 maalilaivana.
HMS Romola (J449)
HMS Romola (viirinumerot J449 ja M449) oli Britannian Kuninkaallisen laivaston vuonna 1945 valmistunut Algerine-luokan miinanraivaaja, joka palveli toisessa maailmansodassa.
Alus tilattiin Torontosta Kanadasta Collingwood Shipyardsilta. Sen köli laskettiin 16. maaliskuuta 1944 ja alus laskettiin vesille 19. toukokuuta. Alus valmistui 3. toukokuuta 1945.
Alus romutettiin 1957 Plymouthissa.
HMS Thisbe (J302)
HMS Thisbe (viirinumerot J302 ja M302) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM337", joka luovutettiin Britannian kuninkaalliselle laivastolle lend lease -sopimuksen nojalla.
Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM337". Sen köli laskettiin 14. joulukuuta 1942 ja alus laskettiin vesille 12. huhtikuuta 1943. Alus valmistui 8. kesäkuuta 1944.
Alus romutettiin 1957 Charlestownissa.
HMS Truelove (J303)
HMS Truelove (viirinumerot J303 ja M303) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Alus oli alun perin Yhdysvaltain laivaston "USS AM338", joka luovutettiin Britannian kuninkaalliselle laivastolle lend lease -sopimuksen nojalla.
Alus tilattiin Torontosta Kanadasta Toronto Ship Building Companylta Yhdysvaltain laivastolle nimellä "USS AM338". Sen köli laskettiin 7. tammikuuta 1943 ja alus laskettiin vesille 8. heinäkuuta. Alus valmistui 3. huhtikuuta 1944.
Alus romutettiin 1957 Blythissä.
HMS Skipjack (J300)
HMS Skipjack (viirinumerot J300 ja M17) oli Britannian Kuninkaallisen laivaston vuonna 1944 valmistunut Algerine-luokan miinanraivaaja, joka palveli toisessa maailmansodassa. Aluksen piti olla alun perin Kanadan laivaston "HMCS Solebay", mutta siitä luovuttiin jo ennen vesillelaskua ja alus siirrettiin Britannialle.
Alus tilattiin Torontosta Kanadasta Toronto Ship Building Companylta nimellä "HMCS Solebay". Sen köli laskettiin 19. marraskuuta 1942 ja alus laskettiin vesille 7. huhtikuuta 1943. Alus valmistui 29. huhtikuuta 1944.
Alus romutettiin vuonna 1959 Blythissä.
Génesis Rodríguez
Génesis Rodríguez Pérez (s. 29. heinäkuuta 1987 Miami, Florida) on yhdysvaltalais-venezuelalainen elokuva- ja televisionäyttelijä. Hän esitti Becky Ferreriä "Päivien viemää" -sarjassa 2005–2006 ja on näytellyt myös espanjankielisen Telemundo-kanavan telenoveloissa. Rodríguez tunnetaan muun muassa elokuvista "Reunalla", "The Last Stand", "Väärät paperit" ja "Big Hero 6". Vuosina 2010–2011 hän näytteli kolmessa "Entourage"-televisiosarjan jaksossa.
Rodríguezin äiti on kuubalainen malli ja isä Venezuelasta kotoisin oleva laulaja José Luis Rodríguez. Génesis puhuu sujuvasti sekä espanjaa että englantia. Hän on näytellyt lapsesta saakka ja on opiskellut tanssia teini-ikäisestä alkaen. Näyttelemistä Rodríguez opiskeli käymällä kursseja teatteri- ja elokuvakoulussa.
Erling Eidem
Erling Eidem (23. huhtikuuta 1880, Göteborg – 14. huhtikuuta 1972 Vänersborg) oli Ruotsin arkkipiispa vuosina 1931–1950, Uuden testamentin eksegetiikan professori Lundissa 1928–1931 sekä yksi Kirkkojen maailmanneuvoston presidenteistä vuosina 1948–1954. Häneltä on suomennettu ainakin teos "Kärsivä Jumala".
Tadžikistanin piirit
Tadžikistanin piirit ovat Tadžikistanin paikallishallintoalueita. Maassa on 58 piiriä ja lisäksi 17 kaupunkia jotka eivät kuulu mihinkään piiriin. Piirit muodostuvat kylistä ja taajamista. Pääkaupunkialueen Dušanben neljä kaupunginosaa lasketaan joskus myös piireiksi.
Nina Almlöf
Anette Nina Almlöf (o.s. Lundholm, s. 26. huhtikuuta 1977 Ed, Uplanti, Ruotsi) on ruotsalainen entinen lapsinäyttelijä. 1990-luvun alussa ollessaan 14-vuotias hän näytteli joulukalenteriohjelmassa "Sunes jul" sekä elokuvassa "Sunes sommar" päähenkilön Lassen isosisarta Annaa.
Jukka Weisell
Jukka Weisell on Oulun kaupungin talousjohtaja.
Koulutukseltaan Weisell on kauppatieteiden maisteri (pääaineena johtaminen ja organisaatio) sekä rakennusinsinööri (yo-pohjainen) Wärtsilän teknillisestä oppilaitoksesta. Ennen nykyistä tehtäväänsä Weisell toimi Kiimingin kunnanjohtajana vuosina 2009–2012 ja sitä ennen Nousiaisten kunnanjohtajana 2008–2009. Limingan kunnan teknisenä johtajana Jukka Weisell toimi vuodet 1982–2008. Kunnallista uraa edelsi tiesuunnittelu-toimialan vetäminen (1979–1982) Insinööritoimisto Suunnittelukolmiossa Oulussa.
Claude Autant-Lara
Claude Autant-Lara (5. elokuuta 1901 Luzarches, Val-d’Oise – 5. helmikuuta 2000 Antibes) oli ranskalainen elokuvaohjaaja ja -käsikirjoittaja, jonka tunnetuin elokuva on kansainvälisesti menestynyt "Paholainen ruumiissa" (1946). 1980- ja 1990-lukujen vaihteessa hän oli jonkin aikaa Euroopan parlamentin jäsen.
Claude Autant-Lara vietti osan kouluvuosistaan Lontoossa, jonne hänen pasifistiäitinsä oli paennut ensimmäistä maailmansotaa. Elokuvauransa alussa hän toimi lavastajana ja puvustajana muun muassa Jean Renoirin mykkäelokuvassa "Nana" (1926), jossa hän myös näytteli.
Autant-Lara oli tuottelias ohjaaja, jonka tuotanto käsittää yli 30 elokuvaa. Niissä hän keskittyi erityisesti juonirakenteisiin ja dialogiin, ja teemana oli usein porvarillisen yhteiskunnan provokatiivinen kritisointi.
Claude Autant-Lara oli nuorena voimakkaan vasemmistolainen, mutta vaihtoi kantaansa oikealle laidalle ja ryhtyi Kansallisen rintaman kannattajaksi. Hänet valittiin 1989 Euroopan parlamenttiin sen vanhimpana edustajana, mutta joutui pian eroamaan loukattuaan lehtihaastattelussa Simone Veilia ja muita keskitysleireiltä selviytyneitä. Hänet erotettiin myös Académie des Beaux-Artsin jäsenyydestä.
Autant-Lara kuoli Antibesissa 98-vuotiaana helmikuussa 2000.
Jüri
Jüri on virolainen miehen etunimi. Se on muunnos nimestä Georgios.
Kaikki listan henkilöt ovat virolaisia.
John Johansson i Brånsta
John Harald Johansson (2. heinäkuuta 1894, Kumla – 13. marraskuuta 1954, Kumla) oli ruotsalainen maanviljelijä ja poliitikko, joka kuului keskustapuolueeseen.
John Johansson oli Ruotsin valtiopäivien ensimmäisen kamarin jäsen vuodesta 1951 kuolemaansa saakka Örebron läänin vaalipiiristä valittuna.
Mirzo Tursunzoda
Mirzo Tursunzoda (, , 2. toukokuuta 1911 nykyisen Tursunzodan piirin Qaratoğin kylä – 24. syyskuuta 1977 Dušanbe) oli tadžikistanilainen neuvostorunoilija.
Mirzo Tursunzoda syntyi puusepän perheeseen. Hän opiskeli opettajateknikumissa ja valmistui vuonna 1930 Tadžikistanin valistusinstituutista Taškentissa. Sen jälkeen Tursunzoda työskenteli "Komsomoli Todžikiston" -nuorisolehdessä ja Leninabadin teatterissa. Vuonna 1935 hän siirtyi töihin Tadžikistanin kirjailijaliittoon. Vuonna 1939 Tursunzoda valittiin kirjailijaliiton hallituksen puheenjohtajaksi. Vuodesta 1946 aina kuolemaansa saakka hän työskenteli Tadžikistanin kirjailijaliiton puheenjohtajana ja vuodesta 1959 myös Neuvostoliiton kirjailijaliiton hallituksen sihteerinä.
Tursunzodan kirjailijanura alkoi vuonna 1929 sanomalehtien sivuilla ilmestyneistä kertomuksista ja kuvauksista. Ensimmäiset runonsa hän julkaisi vuonna 1935. Runoilijan laaja tuotanto käsittää lähinnä ajankohtaista kansalaislyriikkaa. Hän on kirjoittanut myös näytelmiä ja kirjallisuuskritiikkiä. Hän sai teoksistaan Stalin-palkinnon vuonna 1948, Lenin-palkinnon vuonna 1960, Tadžikistanin SNT:n valtionpalkinnon vuonna 1963 ja kansainvälisen Nehru-palkinnon vuonna 1967.
Kirjailija liittyi kommunistipuolueeseen vuonna 1941. Hän toimi Tadžikistanin kommunistipuolueen keskuskomitean jäsenenä, Neuvostoliiton korkeimman neuvoston edustajana sekä monissa muissa luottamustehtävissä. Hänelle on myönnetty sosialistisen työn sankarin arvonimi (1967) ja monia muita kunnianosoituksia.
Aiemmin nimellä "Regar" tunnettu kaupunki nimettiin vuonna 1978 kirjailijan mukaan Tursunzodaksi.
Guyanan presidentti
Guyanan presidentti on Guyanan valtionpäämies, hallituksen päämies sekä Guyanan asevoimien ylipäällikkö. Presidenttinä toimii kansalliskokouksen enemmistöpuolueen johtaja. Hän nimittää Guyanan pääministerin ja Guyanan hallituksen. Guyanalle valittiin ensimmäinen presidentti Arthur Chung vuonna 1970, jolloin maa muuttui tasavallaksi. Aluksi presidentin asema oli lähinnä seremoniallinen, mutta vuonna 1980 kansanäänestyksen tuloksen perusteella presidentin valtaoikeuksia lisättiin. Guyana on Amerikan ainoa semipresidentiaalinen maa.
Sallilan voimalaitos
Sallilan voimalaitos on vesivoimalaitos Sallilankoskessa Loimijoessa Vampulassa Huittisissa. Voimalan patoallas on Kiltajärvi, joka muodostaa joen laajentuman. Se on yhdessä Loimijoessa Alastarolla Loimaalla sijaitsevan Vuolteen voimalaitoksen kanssa toinen Sallila Energian voimalaitoksista. Voimalaitoksen rakentaminen alkoi vuonna 1919 kun silloinen Sallilan Sähkölaitos Osakeyhtiö oli perustettu tätä tarkoitusta varten vuonna 1914. Voimala uusittiin perusteellisessa korjauksessa vuonna 1986.
Voimalaitos valmistui 1920. Sen putous on 5,8 metriä ja teho 0,75 MW.
Vuolteen voimalaitos
Vuolteen voimalaitos on vesivoimalaitos Loimijoessa Alastarolla Loimaalla. Se on yhdessä Loimijoessa Vampulassa Huittisissa sijaitsevan Sallilan voimalaitoksen kanssa toinen Sallila Energian voimalaitoksista. Voimalaitos valmistui vuonna 1955.
Jere Sneck
Jere Sneck (s. 5. toukokuuta 1994 Helsinki) on suomalainen jääkiekkopuolustaja, joka pelaa SM-liigajoukkue Saimaan Pallossa. "Etelä-Saimaan" toimittaja Anssi Silvennoinen on luonnehtinut häntä kahden suunnan puolustajaksi, jolta löytyy ulottuvuutta, voimaa ja kiekollista taitoa. Sneckin tulee kuitenkin kehittyä vielä terävyydessä ja pelinopeudessa.
Sneck on Jokereiden oma kasvatti. Hän voitti C-nuorten Suomenmestaruuden vuosina 2009 ja 2010. Kaudella 2011–2012 Sneck toimi seuran B-nuorten varakapteenina. Hän voitti koko B-nuorten SM-sarjan puolustajien piste- ja syöttöpörssin tehoilla 8+20=28. Sneck voitti kauden päätteeksi B-nuorten Suomenmestaruuden, palkittiin sarjan parhaana puolustajana Pekka Marjamäki -palkinnolla sekä valittiin tähdistökentälliseen. Kaudella 2013–2014 hän toimi Jokereiden A-nuorten varakapteenina ja oli yhdeksällä osumallaan joukkueen eniten maaleja tehnyt puolustaja. Hän sijoittui 29 tehopisteellään A-nuorten SM-liigan puolustajien pistepörssissä viidenneksi Bluesin Nico Nurmikannan kanssa. Sneck valittiin kauden päätteeksi sarjan toiseen tähdistökentälliseen.
Huhtikuussa 2014 Sneck teki kaksivuotisen KHL-sopimuksen Jokereiden kanssa. Elokuussa seura lainasi hänet koko kaudeksi 2014–2015 Mestis-joukkue Kiekko-Vantaaseen, jonka kapteenistoon Sneck myös kuului. Hänen tulokaskautensa toi 31 runkosarjaottelussa tehot 5+4=9. Sneck vahvisti kevätkaudella myös Jokereiden A-nuoria.
Elokuussa 2015 Jokerit lainasi hänet koko syyskauden 2015–2016 ajaksi TuToon. Sneck kutsuttiin kuitenkin loukkaantumisten myötä Jokereiden vahvuuteen jo syyskuussa. Hän teki KHL-debyyttinsä 25. syyskuuta 2015 vieraissa SKA Pietaria vastaan, jolloin Sneck sai jääaikaa 15.20 minuuttia. Tammikuussa 2016 hän jätti TuTon ja siirtyi loppukaudeksi Jokereiden vahvuuteen. Sneck pelasi joukkuessa kauden aikana viisi runkosarja- ja kaksi playoff-ottelua ilman tehopisteitä. Hän edusti Jokereita myös Spengler Cupissa.
Kaudeksi 2016–2017 Sneck siirtyi kaksivuotisella sopimuksella SM-liigajoukkue Saimaan Palloon. Hän teki ensimmäisen miesten pääsarjamaalinsa 20. lokakuuta 2016 Vaasan Sportia vastaan. Juha Kuokkanen valitsi Sneckin ottelun Alumnien tähtien kolmostähdeksi. Hän teki tulokaskautensa aikana 47 runkosarja- ja kahdeksassa Mestarien liigan ottelussa tehot 1+1=2. Huhtikuussa 2018 Sneck teki SaiPan kanssa vuoden mittaisen jatkosopimuksen.
Sneck on pelannut neljä nuorten ja 15 poikien maaottelua.
Sneckin isoveli Jose pelaa II-divisioonajoukkue HC Vantaassa.
Sojuz TMA-17M
Sojuz TMA-17M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 22. heinäkuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.
Avaruuslennolle osallistuvat toimivat ISS-aseman Retkikunta 44:n täydennysmiehistönä. Alus toimi ISS:n pelastusaluksena ja palasi maahan joulukuussa 2015.
Abel Ferrara
Abel Ferrara (s. 19. heinäkuuta 1951 Bronx, New York) on yhdysvaltalainen elokuvaohjaaja, -käsikirjoittaja ja näyttelijä, jonka tunnettuja ohjauksia ovat "Koston enkeli" (1981), "New Yorkin kuningas" (1990) ja "Paha poliisi" (1992).
Ferrara syntyi New Yorkin Bronxissa italialais-irlantilaiseen perheeseen, joka muutti pian Peekskilliin Bronxista pohjoiseen. Hän opiskeli elokuvantekoa New Yorkin osavaltionyliopistossa (SUNY) Syracusessa, jossa hän ohjasi useita lyhytelokuvia. Opiskelujen jälkeen hän ohjasi pornoelokuvan "9 Lives of a Wet Pussy Cat" (1976), jonka pääroolissa oli hänen silloinen tyttöystävänsä. Hänen varsinainen esikoiselokuvansa oli grindhouse-slasher "The Driller Killer" (1979), jossa hän myös näytteli pääosaa nimellä Jimmy Laine. Sitä seurasivat raiskauksen jälkeisestä kostosta kertova "Koston enkeli" (1981) ja strippareiden murhaajasta kertova "Armoton kaupunki" (1984), jonka pääosia näyttelivät Tom Berenger ja Melanie Griffith. Niiden jälkeen Ferrara siirtyi ohjaamaan televisiosarjoja, kuten parin jakson verran suosittua "Miami Vicea".
Vuoden 1990 elokuvaa "New Yorkin kuningas" seurasivat muun muassa Harvey Keitelin kanssa tehdyt "Paha poliisi" (1992) ja "Snake eyes – Käärmeensilmä" (1993). Ferraran myöhempiä elokuvia ovat "Hautajaiset" (1996), "Muistikatkoksia" (1997) ja "New Rose Hotel – tuomiopäivän salaliitto" (1998).
Myöhempinä vuosinaan Ferrara on asunut Roomassa, kärsinyt päihderiippuvuudesta ja kääntynyt katolilaisuudesta buddhismiin.
Ferrara on käyttänyt elokuviensa teossa myös aliasta "Jimmy Laine".
Kirkuk (maakunta)
Kirkuk (, ) on Irakin pohjoisosassa sijaitseva kuvernoraatti (maakunta). Se kattaa 9 679 neliökilometriä eli 2,2 prosenttia Irakin pinta-alasta. Vuosina 1976–2006 aluetta kutsuttiin "At-Taminin kuvernoraatiksi" ("at-Ta’mīn"), mikä viittasi sosialisoituihin, kansallisesti omistettuihin öljy- ja kaasuvarantoihin.
Kuvernoraatti rajautuu etelässä ja lounaassa Saladinin (Salah al-Din), pohjoisessa Erbilin ja idässä Sulaimaniyyan kuvernoraattiin.
Kuvernoraatin väkiluku oli vuoden 1997 väestönlaskennassa 753 171. Vuonna 2013 asukkaita arvioitiin olevan 1 324 677 (4,2  % Irakin väestöstä). Väestöstä 71,7 prosenttia asui kaupungeissa ja 28,3 prosenttia maaseudulla.
Kuvernoraatti jakautuu neljään piirikuntaan:
Kuvernoraatin hallintokeskus on Kirkukin kaupunki, joka sijaitsee linnuntietä noin 240 kilometriä Irakin pääkaupunki Bagdadista pohjoiseen.
Elinkeinoista keskeisiä ovat maatalouteen liittyvä liiketoiminta, tukku- ja vähittäiskauppa, tuotannollinen toiminta sekä ammatilliset palvelut. Maakunnalla on laajat öljyvarannot, mutta nämä hyödyttivät sitä taloudellisesti suoraan vain vähän, sillä pääosaa varannoista ei ole kehitetty porausvalmiuteen. Valmisteleva kehitystoiminta sitoo kuitenkin hallinnon voimavaroja ja öljyntuotannon ympäristövaikutuksia pidetään haitallisena.
Kansallisen köyhyysrajan (2,5 USD/päivä) alapuolella oli vuonna 2011 noin 4,2 prosenttia väestöstä, missä suhteessa Kirkukin kuvernoraatti kuuluu Irakin parhaimmistoon (keskimäärin irakilaisista 11,5 % eli köyhyysrajaa niukemmin).
Vuonna 2015 Irakin armeija on vallannut osia maakunnasta Isisiltä erityisesti Kirkukin etelä- ja länsipuolelta. Kurdijoukot hallitsivat Kirkukin kaupunkia maaliskuusta 2015 lähtien. Isisin vastainen taistelu jatkui syksyllä 2015 yhä Daquqin ja Hawijan piirikunnissa. Irakin armeijan joukot ilmoittivat vallanneensa Hawijan lokakuun alussa 2017 ja myöhemmin samassa kuussa sen joukot ottivat yhteen kurdijoukkojen kanssa vallaten koko maakunnan alueen kurdeilta saman kuun loppupuolella.
Sojuz TMA-18M
Sojuz TMA-18M () oli Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 2. syyskuuta 2015 Baikonurin kosmodromilta Kazakstanista mukanaan kolme avaruuslentäjää ja rahtia asemalle.
Avaruuslennolle osallistuvat toimivat ISS-aseman Retkikunta 45:n täydennysmiehistönä. Alus toimi ISS:n pelastusaluksena kunnes palasi maahan maaliskuussa 2016.
Vesikosken voimalaitos (Loimaa)
Vesikosken voimalaitos on Loimijoen Vesikoskessa Loimaalla toiminut vesivoimala. Voimalaitos rakennettiin vuonna 1908 Loimaan Vesikoskessa toimineen Loimijoen paperitehtaan tarpeisiin. vuonna 1921 voimalaitos siirtyi Loimaan sähkölaitoksen omistukseen. Kun kosken putoskorkeus oli pieni, voimalan merkitys jäi kuitenkin vähäiseksi. 1990-luvulla Vesikosken sähkölaitoksen osti Sallila Energia, joka myi voimalaitoksen vuonna 1999. 2000-luvun alussa voimalan kunnostamiseen haettiin lupaa, mutta hakemus peruttiin. Vuonna 2008 voimalaitoksen omistajana oli helsinkiläinen Waterpumps WP.
Qadisiyya
Qadissiyya tai al-Qadisiyyan maakunta (, joskus myös hallintokeskuksensa mukaan "Diwaniyyan maakunta") on Irakin keskiosissa, pääkaupunki Bagdadista eteläkaakkoon sijaitseva kuvernoraatti (maakunta). Se kattaa 8 153 neliökilometriä eli 1,9 prosenttia Irakin pinta-alasta. Se on nimetty samannimisen, historiallisen Mesopotamian kaupungin mukaan.
Maakunnan väkiluku oli vuoden 1997 väestönlaskennassa 751 331. Vuonna 2013 asukkaita arvioitiin olevan 1 076 658 (3,4 % Irakin väestöstä). Väestöstä 56,5 prosenttia asui kaupungeissa ja 43,5 prosenttia maaseudulla. Maakunta kuuluu Irakin köyhimpien joukkoon. Vuonna 2011 asukkaista 19,2 % tuli toimeen kansallisen köyhyysrajaa (2,5 USD/päivä) vähemmällä.
Qadissiyya sijaitsee Eufratin ja sen sivuhaaran, Hamzan piirikunnan läpi virtaavan Shamiyyajoen alueella. Maaperä onkin Irakin ravinteikkaimpia ja maatalous on talouselämän keskeinen tosa. Viljelykasveista mainittakoon riisi, vehnä, kaura, hibiscus ja meloni. Maakunnan teollisuus tuottaa ajoneuvojen renkaita, meijerituotteita ja puuvillatekstiilejä.
Paikallishallintoa varten kuvernoraatti jakautuu neljään piirikuntaan:
Kuvernoraatin hallintokaupunki on Diwaniyya, joka sijaitsee linnuntietä noin 155 kilometriä Irakin pääkaupunki Bagdadista eteläkaakkoon.
Annukka Peura
Annukka Peura (s. 1968 Turku) on suomalainen runoilija.
HMS Aubrietia (M96)
HMS Aubrietia (viirinumero M96) oli Britannian Kuninkaallisen laivaston vuonna 1940 valmistunut Flower-luokan korvetti, joka palveli toisessa maailmansodassa.
Alus tilattiin 25. heinäkuuta 1939 George Brown and Companyltä Greenockista. Sen köli laskettiin vielä samana vuonna 27. lokakuuta ja alus laskettiin vesille 5. syyskuuta 1940. Alus valmistui vielä saman vuoden lopulla 23. joulukuuta.
Alus sijoitettiin 1947 poistolistalle ja se myytiin 1948 norjalaiselle laivanvarustajalle, joka nimesi sen "Arnfinn Berganiksi". Alus myytiin romutettavaksi 1966.
HMS Auricula (K12)
HMS Auricula (viirinumero K12) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 25. heinäkuuta 1939 George Brown and Companyltä Greenockista. Sen köli laskettiin vielä samana vuonna 25. marraskuuta ja alus laskettiin vesille 14. marraskuuta 1940. Alus valmistui 5. maaliskuuta 1941.
Alus upotettiin 6. toukokuuta 1942.
HMS Azalea (K25)
HMS Azalea (viirinumero K25) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä. Sen köli laskettiin vielä samana vuonna 15. marraskuuta ja alus laskettiin vesille 8. heinäkuuta 1940. Alus valmistui 17. tammikuuta 1941.
Alus myytiin 1946 siviilikäyttöön.
HMS Begonia (M66)
HMS Begonia (viirinumerot M66 ja K66) oli Britannian Kuninkaallisen laivaston vuonna 1941 valmistunut Flower-luokan korvetti, joka palveli toisessa maailmansodassa.
Alus tilattiin 25. heinäkuuta 1939 East Yorkshirestä Beverleystä Cook, Welton and Gemmelliltä. Sen köli laskettiin 13. huhtikuuta 1940 ja alus laskettiin vesille 18. syyskuuta. Alus valmistui 3. maaliskuuta 1941.
Alus luovutettiin Yhdysvaltain laivastolle nimellä "USS Impulse".
Alus otettiin Yhdysvaltain laivaston palvelukseen 16. maaliskuuta 1942 Lontoossa ensimmäisenä päällikkönään C. M. Lyons. Se lähti 15. huhtikuuta Londonderrystä Pohjois-Irlannista saattueen mukana Yhdysvaltoihin ja alus saapui 4. toukokuuta New Yorkiin, mistä se jatkoi edelleen Norfolkiin. Alus aloitti palveluksensa suojaten rannikkosaattueita Norfolkista Key Westiin. Alus palasi New Yorkiin 25. elokuuta suojaamaan saattueita New Yorkista Kuubaan Guantanamonlahdelle.
Alus saapui 6. heinäkuuta 1945 Bostoniin Britannialle palauttamista varten. Se lähti 1. elokuuta Harwichiin, jonne alus saapui 15. elokuuta. Alus poistettiin Yhdysvaltain laivaston palveluksesta 22. elokuuta ja se palautettiin Britannian kuninkaalliselle laivastolle, joka myi sen vuonna 1946.
Aaro Vidgren
Aaro Vidgren (s. 30. toukokuuta 1997 Lohja) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan oikea laitahyökkääjä, mutta Vidgren osaa pelata myös keskellä.
Vidgren on Lohjan Kisa-Veikkojen kasvatti. Hän siirtyi 12-vuotiaana Helsingin IFK:n kaudeksi 2009–2010. Yhden siellä vietetyn vuoden jälkeen Vidgren siirtyi kaudeksi 2010–2011 Turun Palloseuraan. Hän toimi kaudella 2013–2014 seuran B-nuorten varakapteenina.
Kaudeksi 2014–2015 Vidgren siirtyi Rauman Lukon A-nuoriin. Kaudella 2015–2016 hän debytoi seuran SM-liigajoukkueessa. Vidgren teki liigadebyyttinsä 25. syyskuuta 2015 Pelicansia vastaan, jolloin hän sai jääaikaa 6.11 minuuttia. Vidgren pelasi SM-liigassa kauden aikana kaikkiaan seitsemän runkosarjaottelua tehden yhden syöttöpisteen. Hän pelasi kauden aikana myös lainalla Mestis-joukkue KeuPa HT:ssä, jossa Vidgren pelasi 12 runkosarja- ja kuusi playoff-ottelua. Lukko oli nimennyt hänet ns. nuorten pelaajien listalle, joten Vidgren vahvisti seuran A-nuorten ja SM-liigajoukkueen kauden päätyttyä KeuPaa pudotuspeleissä.
Huhtikuussa 2016 Vidgren teki vuoden mittaisen jatkosopimuksen Lukon kanssa. Kausi 2016–2017 oli hänen tulokaskautensa SM-liigassa, joka toi Vidgrenille 42 runkosarja- ja neljässä CHL-ottelussa tehot 1+2=3. Hän teki liigauransa avausmaalin 18. lokakuuta 2016 vieraissa JYPiä vastaan. Helmikuussa 2017 Vidgren teki Lukon kanssa kaksivuotisen jatkosopimuksen. Samassa kuussa siirtotakarajalla hänen kerrottiin pelaavan kauden 2016–2017 loppuun KeuPassa. Koska Lukko oli nimennyt Vidgrenin ns. nuorten pelaajien listalle, joukkueella oli oikeus kutsua hänet vahvuuteensa vielä siirtotakarajan jälkeenkin. Hän siirtyi Mestis-kauden jälkeen vahvistamaan Lukon A-nuoria, jossa Vidgren voitti kauden päätteeksi SM-pronssia.
Kaudeksi 2017–2018 Vidgren siirtyi varaamattomana pelaajana eli ns. "tender-sopimuksella" USHL-junioriliigan Chicago Steeliin. Hän oli joukkueen toiseksi paras maalintekijä ja neljänneksi paras pistemies tehoilla 24+22=46. Vidgren jakoi koko liigan maalipörssin kymmenennen sijan kuuden muun pelaajan kanssa. Pudotuspeleissä hän oli tehoilla 4+3=7 Steelin paras maalintekijä ja jakoi sisäisen pistepörssi voiton Blake McLaughlinin ja Samuel Bučekin kanssa. Vidgren palasi alkuperäisen sopimuksensa mukaisesti Lukkoon kaudeksi 2018–2019.
Vidgren putosi viimeisten joukossa Suomen alle 20-vuotiaiden MM-joukkueesta vuoden 2017 turnaukseen. Yhteensä hän on pelannut kolme nuorten ja 12 poikien maaottelua.
Vidgrenin isoveli Anton on pelannut myös jääkiekkoa. Veljesten isä Arto Vidgren pelasi jalkapalloa maalivahtina SM-sarjatasolla Kuopion Pallotovereissa.
Aaro harrasti lapsena myös jalkapalloa Lohjan Pallossa.
Sari Malkamäki
Sari Johanna Malkamäki (s. 9. joulukuuta 1962 Alahärmä) on suomalainen Helsingissä asuva kirjailija ja toimittaja.
Malkamäki syntyi teknikko Aki Malkamäen ja perushoitaja Marja-Liisa Latukan perheeseen. Hänen avopuolisonsa 1985–2003 oli toimitussihteeri Jussi Harmaala, vuodesta 2003 se on ollu kirjailija Esa Sariola. Ylioppilaaksi Malkamäki tuli 1981. Hän opiskeli kotimaista kirjallisuutta ja sosiologiaa Helsingin yliopistossa ja valmistui filosofian maisteriksi 1991. Kirjoittamisen ohella hän on toiminut myös radiokuunnelmien, tv-ohjelmien, kirjojen ja harrastajakirjoittajatekstien arvostelijana sekä ohjannut harrastajakirjoittajia ja vetänyt kirjoituskursseja. Valtion viisivuotisen kirjailija-apurahan Malkamäki sai vuonna 2009.
Oksilammi
Oksilammi on Pirkanmaalla Hämeenkyrön ja Nokian rajalla sijaitseva järvi, joka kuuluu Kokemäenjoen vesistössä Ikaalisten reitin valuma-alueen Matalusjoen valuma-alueeseen.
Järvi on 400 metriä pitkä, 200 leveä ja sen pinta-ala on 4,2 hehtaaria. Järveen laskee kolme tulo-ojaa, jotka tuovat vettä metsä- ja peltomailta. Järven itäpäässä sijaitsee luusua, josta lähtee 900 metriä pitkä Oksilamminoja. Se yhtyy Matalusjoen yläjuoksulla Pinsiönjokeen.
Järven ympärysmitta on noin 900 metriä. Rannat ovat peltomaiden keskellä, mutta rannoille on jätetty metsäisiä vyöhykkeitä. Rannan tuntumassa on muutama vapaa-ajan asunto. Hämeenkyrön ja Nokian välinen raja ylittää järven eteläpään. Itärannan yli kulkee voimalinja. Järvelle johtaa yhdystie 13791.
Järvi vaikuttaa umpeenkasvaneelta Maanmittaushallituksen ilmakuvissa. Oksilamminojassa on mahdollisesti purotaimenen elinympäristöä, jonka vuoksi onkiminen on ollut kiellettyä ojassa. Vuonna 1998 suoritetun koekalastuksen saaliiksi päätyi yleisiä kalalajeja: särki, hauki ja ahven. Särjen osuus saaliista oli yli puolet.
Järvi kuuluu Mahnalan- ja Sarkkilan osakaskunnille, mutta sen hoitovastuu on Mahnalan osakaskunnalla.
Raija Asikainen
Raija Asikainen (s. 1960) on suomalainen kirjailija.
Panu Räty
Panu Räty (s. 1966 Valkeala) on suomalainen toimittaja ja kirjailija.
Räty aloitti toimittajana City-lehdessä 1980-luvun lopulla. Hän toimi Image-lehdessä toimitussihteerinä 1994–1995 ja toimituspäällikkönä 1995–2000. Räty siirtyi vapaaksi toimittajaksi vuonna 2000 ja hän on kirjoittanut juttuja muun muassa Helsingin Sanomien kuukausiliitteeseen ja Suomen Kuvalehteen. Räty on käsitellyt jutuissaan usein yhteiskunnallisia aiheita kuten rikollisuutta, narkomaaneja ja asunnottomuutta. Räty on toiminut myös kirjoittajakouluttajana.